CELEX: 62017TN0780
Language: bg
Date: 2017-11-29 00:00:00
Title: Дело T-780/17: Жалба, подадена на 29 ноември 2017 г. — US/ЕЦБ

12.2.2018   
            
            
               BG
            
            
               Официален вестник на Европейския съюз
            
            
               C 52/34
            
         Жалба, подадена на 29 ноември 2017 г. — US/ЕЦБ
   (Дело T-780/17)
   (2018/C 052/46)
   Език на производството: френски
   
      Страни
   
   
      Жалбоподател: US (представители: L. Levi и A. Blot, адвокати)
   
      Ответник: Европейска централна банка
   
      Искания на жалбоподателя
   
   Жалбоподателят иска от Общия съд:
   
               —
            
            
               Да обяви настоящата жалба за допустима и основателна;
            
         и вследствие на това:
   
               —
            
            
               Да отмени доклада за оценка за 2016 (обхващащ периода от 1 септември 2015 г. до 1 септември 2016 г.) и решението от 15 декември 2016 г. относно Annual salary and bonus review („ASBR“) за 2016 г., съобщени на жалбоподателя съответно на 30 ноември 2016 г. и 9 януари 2017 г.;
            
         
               —
            
            
               Да отмени решението на ЕЦБ от 3 май 2017 г., с което се отхвърлят жалбите на жалбоподателя, подадени по административен ред на 15 февруари 2017 г. и 9 март 2017 г.;
            
         
               —
            
            
               Да отмени решението на ЕЦБ от 12 септември 2017 г., съобщено на жалбоподателя на 19 септември 2017 г., с което се отхвърля жалбата по административен ред, подадена 7 юли 2017 г.;
            
         
               —
            
            
               Да присъди обезщетение за претърпените вреди;
            
         
               —
            
            
               Да осъди ответника да заплати изцяло съдебните разноски.
            
         
      Основания и основни доводи
   
   В подкрепа на жалбата си жалбоподателят излага четири основания във връзка с искането за отмяна на доклада за оценка за 2016 г.
   
               1.
            
            
               Първото основание е изведено от нарушение на задължението за мотивиране, доколкото докладът за оценка на жалбоподателя се ограничава с общи, повтарящи се и циркулярни критики.
            
         
               2.
            
            
               Второто основание е изведено от явни грешки в преценката, които опорочавали спорния доклад.
            
         
               3.
            
            
               Третото основание е изведено от злоупотреба с власт, претърпян от жалбоподателя тормоз, както и от нарушение на задължението за грижа и на принципа за добра администрация.
            
         
               4.
            
            
               Четвъртото основание е изведено от процесуално нарушение, допуснато от ответника при съставяне на спорния доклад.
            
         Жалбоподателят се позовава на още едно основание, изведено от незаконосъобразност на насоките за годишно преразглеждане на заплатите и премиите, както и от нарушение на принципа на правна сигурност във връзка с решението относно бюджетната 2016 г.